OpenLLM-France/wikimedia huggingface dataset:
# Lliga Autonomia Vèneta

Lliga Autonomia Vèneta fou un partit polític italià centrat al Vèneto i fundat el 1992 per l'exPSI Mario Rigo. Es presentà a les eleccions legislatives italianes de 1992 i va obtenir un diputat (Mario Rigo) i un senador (Pierluigi Ronzani). Es tornà a presentar a les eleccions legislatives italianes de 1994, però tot i obtenir resultats semblants no va assolir cap escó.
A les eleccions legislatives italianes de 1996 es presentà dins la coalició l'Ulivo, i Mario Rigo fou escollit senador. A les municipals de 1997 de Venècia va donar suport la candidatura deMassimo Cacciari. A les eleccions europees de 1999 canvià el nom pel de Lliga de les Regions i presentà una llista comuna amb el Partit Sard d'Acció i Consumidors Units, que tampoc va obtenir representació. El 2001 es va dissoldre dins l'Ulivo.

## Resultats electorals

| | Vots | % | Escons |
| Legislatives 1992 | Cambra | 152.396 | 0,39 | 1 |
| Senat | 142.446 | 0,43 | 1 |
| Legislatives 1994 | Cambra proporcional | 103.764 | 0,27 | 0 |
| Senat | 165.370 | 0,50 | 0 |
| Legislatives 1996 (coalició L'Ulivo-Lega Autonomia Veneta) | Cambra majoritari | 997.534 | 2,67 | 0 |
| Senat | amb L'Ulivo | - | 1 |
| Europees 1999 (amb Consumatori i PSdA) | 61.185 | 0,20 | 0 |
# Partit de la Unió Democràtica Caldea

Partit de la Unió Democràtica Caldea és una organització política cristiana de l'Iraq, que es considera caldea i nega la identitat assíria-siríaca comuna. El 2001 es va formar el Partit Democràtic Caldeu dirigit per Ablahad Afraim, i patrocinat pel Partit Democràtic del Kurdistan i el govern regional del Kurdistan Iraquià. Apareix des del 2005 amb el nom de Partit de la Unió Democràtica Caldea, i va participar en les successives eleccions a partir del 2005:
* Constituents de l'Iraq del gener del 2005, regionals del Kurdistan de la mateixa data, i parlamentàries de l'Iraq del Desembre del 2005, va donar suport a la llista de l'Aliança Democràtica Patriòtica del Kurdistan. A les dues eleccions iraquianes fou elegit el candidat del partit en la llista kurda, Ablahad Afraim Sawa.
* Governacions el gener del 2009, llista pròpia amb 855 vots; a Bàssora va ser escollir el seu candidat per 227 vots contra 221 de la llista Rafidain i 214 del Congrés Nacional Caldeu.
* Regionals kurdes del 25 de juliol de 2009, part de la Llista Unida Caldea (junt amb el Fòrum Democràtic Caldeu), obtenint el 8,5% dels vots cristians però cap escó.
* Parlamentàries de l'Iraq del març del 2009, llista pròpia, que va obtenir 5.547 vots i 7,6% dels vots (cap escó).
# L-912

La L-912 és una carretera antigament anomenada provincial, actualment gestionada per la Generalitat de Catalunya. La L correspon a la demarcació provincial de Lleida.
Té l'origen en la L-911, en el poble de Sant Salvador de Toló, del terme de Gavet de la Conca, i discorre exclusivament per l'interior d'aquest municipi, llevat del darrer tram, en què primer fa de termenal entre Gavet de la Conca i Isona i Conca Dellà (uns 500 metres) i després entra ja en terme de Tremp, antigament de Suterranya (uns 1.500 metres més).
Al llarg del seu recorregut travessa diversos barrancs, llaus i rius: al punt quilomètric 2,2 passa damunt del barranc de la Rovira, i tot seguit el barranc de la Solana; al 3,8, el barranc de la Ferreria; al 5,6, a la Corba de Menal, travessa el barranc de Menal; al 6,5. el barranc de Torrentguixers; al 7,5, el barranc de Cualls; al 8,3 el barranc de la Torre; al 9, el barranc de la Masia de Graus; al 9,3, el barranc de la Masia de Marquès; al 9,8 el barranc de la Masia d'Agustí, i al 10,5, el riu de Conques, al Pont dels Set Ulls.
S'aboca en la carretera antigament comarcal C-1412b (Ponts - Tremp), dins del terme de Tremp, molt a prop del límit amb els d'Isona i Conca Dellà i Gavet de la Conca. En total fa 12 quilòmetres.
Discorre, per tant, pels termes de Gavet de la Conca, Isona i Conca Dellà i Tremp.
En 13 quilòmetres de recorregut baixa 218,5 m.

## Referències

* ↑ Carreteres de la Diputació de Lleida
* ↑ L-912 al web de la Diputació de Lleida
* ↑ 2,3 milions per millorar la L-912 a Sant Salvador de Toló El Periòdic d'Andorra, 25 de desembre de 2010
* ↑ Millorada la carretera de Sant Salvador de Toló, pallarsdigital.cat, 4 de març de 2015

## Enllaços externs

* Institut Cartogràfic de Catalunya
# Enciclopèdia de la vida de les dones

Enciclopèdia de la vida de les dones o Gyuhapchongseo és un compendi amb consells per a mestresses de casa escrit per la coreana Yi Bingheogak (1759-1824) el 1809. Era famós a l'època entre les dones de l'aristocràcia. Un exemplar es troba a la Biblioteca Nacional de Corea. Tracta cinc temes de la gestió d'una casa tradicional:
* Jusaui: que tracta sobre com preparar salsa de soja, pasta de soja, unes begudes alcohòliques casolanes, un arròs cuit anomenat bap, galetes d'arròs, plats per a acompanyar el bap i pastissos d'arròs.
* Bongimchik: com confeccionar la roba, la soldar olles i teteres, i fer foc. S'hi explica entra d'altres com utilitzar Bletilla striata per a emmidonar roba de seda.
* Sangarak: el treball del camp, la jardineria, l'horticultura i la ramaderia
* Cheongnanggyeol: consells per dones durant l'embaràs, l'educació de criatures, mètodes de primers auxilis, medicaments per triar i evitar i com netejar la casa.
* Sulsuryak: consells per triar una casa, fer fugir els mals esperits i dimonis i atreure la bona sort amb mètodes tradicionals com ara talismans i conjurs.

## Referències

* 1 2 3 «Enciclopedia de la vida de las mujeres» (en castellà, anglès). Biblioteca Digital Mundial. UNESCO i Biblioteca del Congrés dels Estats Units. [Consulta: 13 gener 2017].
* ↑ Kim, Jun-Hee; Jeong, Hang-Jin; Oh, Wang-Kyu «A Literature Review Investigation Collecting and Cooking Methods of Tteok (Rice Cake) in Gyuhapchongseo». The Korean Journal of Food And Nutrition, 25, 4, 2012, pàg. 1061-1067. DOI: 10.9799/ksfan.2012.25.4.1061.
* ↑ Baek, Young Mee «Mechanical Characteristics and Antibiosis of Sized Fabrics with Bletilla striata». Conservation and Restoration of Cultural Heritage, 1, 1, 2012, pàg. 23. DOI: /10.12654/CRCH.2012.01.1.03.
# Beyerita

La beyerita és un mineral de la classe dels carbonats. Rep el seu nom en honor d'Adolph Beyer (1743-1805), enginyer de mines de Schneeberg, a Saxònia, que va reconèixer l'aparació d'un carbonat de bismut en la natura, la bismutita, la qual és visualment indistingible de la beyerita i la kettnerita.

## Característiques

La beyerita és un carbonat de fórmula química CaBi₂O₂(CO₃)₂. Cristal·litza en el sistema ortoròmbic. Els cristalls apareixen en forma de plaques rectangulars primes, amb la cara {001} grossa, modificada per la {111}, i mesuren fins a 0,5 mm, s'agrupen en en rosetes i agregats subparal·lels; comunament tenen aspecte compacte terrós, en froma de pel·lícules primes i massiva. La seva duresa a l'escala de Mohs és 2 a 3.
Segons la classificació de Nickel-Strunz, la beyerita pertany a «05.BE - Carbonats amb anions addicionals, sense H₂O, amb Pb, Bi» juntament amb els següents minerals: shannonita, hidrocerussita, plumbonacrita, fosgenita, bismutita i kettnerita.

## Formació i jaciments

La beyerita és un mineral secundari rar que apareix en dipòsits minerals hidrotermals i pegmatites granítiques, formada per l'alteració dels sulfurs i sulfosals que contenen bismut. S'han trobat jaciments de beyerita arreu del món. Als territoris de parla catalana ha estat descrita a la mina Eureka (La Torre de Cabdella, Pallars Jussà) i a les pedreres de Gualba (Vallès Oriental).
Sol trobar-se associada a altres minerals com: bismutita, bismutostibiconita, atelestita, preisingerita, pucherita, eulitina, namibita, clinobisvanita, bismutotantalita, bismutinita i bismut.

## Referències

* 1 2 3 4 «Beyerite» (en anglès). Mindat. [Consulta: 22 maig 2017].
* 1 2 «Beyerite» (en anglès). Handbook of Mineralogy. Arxivat de l'original el 3 de març 2016. [Consulta: 22 maig 2017].
* ↑ Castillo-Oliver, Montgarri; Melgarejo, Joan Carles; Torró, Lisard; Villanova-de-Benavent, Cristina; Campeny, Marc; Díaz-Acha, Yael; Amores-Casals, Sandra; Xu, Jingyao; Proenza, Joaquin; Tauler, Esperança «Sandstone-Hosted Uranium Deposits as a Possible Source for Critical Elements: The Eureka Mine Case, Castell-Estaó, Catalonia». Minerals, 10, 1, 01-01-2020, pàg. 34. DOI: https://doi.org/10.3390/min10010034 [Consulta: 13 gener 2024].
* ↑ «Beyerite from Gualba quarries, Gualba, Vallès Oriental, Barcelona, Catalonia, Spain». Mindat. [Consulta: 13 gener 2024].
# Ca l'Arau (Sallent)

Ca l'Arau és un edifici del municipi de Sallent (Bages), d'estil modernista, inclòs en l'Inventari del Patrimoni Arquitectònic de Catalunya. És obra de l'arquitecte Alexandre Soler i March.

## Descripció

És una casa representativa d'una família de fabricants de teixits. Consta d'una planta baixa i un pis amb golfes. La façana és de pedra picada en els marcs de les obertures i en les cornises, amb un sòcol de pedra tallada encoixinada, sobre el sòcol s'estén un fris de ceràmica vidriada de color verd amb motius vegetals en relleu. La porta i les finestres tenen una decoració que recorda la dels capitells corintis. El balcó del primer pis té l'accés per tres arcades neogòtiques. La barana del balcó també ho era, però fou substituïda per una altra. La resta de la façana està arrebossada imitant la pedra picada. Una torre sobresurt en el xamfrà sobrepassant la teulada.

## Història

El lloc on s'aixeca l'edifici estava urbanitzat abans del segle xiv. La casa s'edificà de segle XX per la família Arau fabricants de teixits i tintorers de la vila, però actualment ja no hi viuen. L'edifici fou adquirit per l'empresari sallentí Enric Deseuras, afecionat al col·leccionisme i les antiguitats, el qual l'havia anat restaurant amb molta cura.

## Referències

* 1 2 Blaya, Carles «Sallent acomiada avui l'empresari del metall Enric Deseuras». Regió 7, 01-07-2014 [Consulta: 6 desembre 2016].
* ↑ Ginesta i Batllori, Salvador. La comarca del Bages. Barcelona: Publicacions de l'Abadia de Montserrat,, 1987, p. 210. ISBN 84-7202-860-7.
* 1 2 «Ca l'Arau». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 2 desembre 2015].

## Enllaços externs

* Ca l'Arau, (fotografia) Calaix, el dipòsit digital del Departament de Cultura. Generalitat de Catalunya.
* Ca l'Arau. Sallent, Tot passejant. (Bloc de Josep Maria Melcior sobre obres del modernisme.
# Otomys angoniensis

Otomys angoniensis és una espècie de mamífer rosegador de la família dels múrids. Viu a Angola, Botswana, Kenya, Malawi, Moçambic, Namíbia, Ruanda, Sud-àfrica, Eswatini, Tanzània, Zàmbia i Zimbàbue. Els seus hàbitats naturals són els herbassars de sabana ben irrigats, els herbassars estacionalment inundats i les zones humides. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ Taylor, P. J.; Maree, S. Otomys angoniensis. UICN 2016. Llista Vermella d'espècies amenaçades de la UICN, edició 2016, consultada el 19 juny 2017.
# Fengshen Yanyi

Fengshen Yanyi
Xinès tradicional:封神榜Xinès simplificat:封神榜MandaríPinyin:Fēngshén BǎngSignificat literal:Nom de la llista de la Investidura dels DéusFengshen YanyiXinès tradicional:封神演義Xinès simplificat:封神演义MandaríPinyin:Fēngshén YǎnyìLiteral meaning:Romanç de la Investidura dels Déus :
Fengshen Bang, també coneguda com a Fengshen Yanyi en xinès, i traduïda com La Investidura dels Déus o La Creació dels Déus, és una de les principals novel·les vernacles xineses èpiques escrites durant la Dinastia Ming (1368–1644). Consisteix en 100 capítols, va ser per primera vegada publicada en forma de llibre al voltant de la dècada de 1550.
La història està ambientada en l'època de la decadència de la Dinastia Shang (1600 –1046 aEC) i l'inici de la Dinastia Zhou (1046 –256 aEC). S'entrellacen molts elements de la mitologia xinesa, incloent deïtats, éssers immortals i begudes espirituoses. L'autoria de Fengshen Bang és atribuïda a Xu Zhonglin.

## Adaptacions

La novel·la va tindre prou impacte en la cultura xinesa i la cultura popular japonesa. Ha sigut adaptada de diverses maneres, incloent-hi sèries de televisió, mangues i videojocs.

### Cinema

* The Story of Chinese Gods, un film animat de 1976.
* League of Gods, una pel·lícula en 3D de 2016 produïda per China Star Entertainment Group, i que compta amb l'elenc d'actors de Jacky Heung com el personatge principal Lei Zhenzi, Jet Li com a Jiang Ziya, Tony Leung Ka-fai com el Rei Zhou de Shang, Louis Koo com a Mahamayuri, Huang Xiaoming com a Erlang Shen, Angelababy com la sirena, Fan Bingbing com a Daji i Wen Zhang com a Nezha.
* Ne Zha, una pel·lícula d'animació en 3D de 2019.

### Televisió

* Gods of Honour, una sèrie de televisió de Hong Kong de 2001 produïda per TVB.
* The Legend and the Hero, una sèrie de televisió xinesa de 2007. Va ser continuada per la seqüela de 2009, The Legend and the Hero 2.

### Videojocs

* Mystic Heroes (バトル封神, Batoru Hōshin), un videojoc de 2002 de Koei basat en bona part en el llibre.
* Warriors Orochi, una sèrie de videojocs produïts per Koei. En el joc ixen 3 personatges de la novel·la – Daji (dita Da Ji en el joc), Nezha, i Jiang Ziya (dit Taigong Wang en el joc) – com a personatges jugables.

### Còmics

* The Founding of the Zhou Dynasty, el primer arc argumental del manhua de Hong Kong Legend of Emperors de Wong Yuk-long.
* Hoshin Engi, un manga japonés i una sèrie d'anime basats en la novel·la.
* Chronicles of the God's Order, un manhua de Hong Kong.

## Vegeu també

* Mitologia xinesa
* Mei Bo

## Referències

* 1 2 Haase, Donald. The Greenwood Encyclopedia of Folktales and Fairy Tales: A-F. Greenwood Publishing Group, 2008, p. 340. ISBN 0313334420.

## Enllaços externs

* Creation of the Gods: A Somewhat Less Than Critical Commentary (anglès)
# L-522

La L-522 és una carretera antigament anomenada provincial, actualment gestionada per la Generalitat de Catalunya. La L correspon a la demarcació provincial de Lleida.
Té l'origen en el Congost d'Erinyà, en terme de Conca de Dalt, dins de l'antic terme de Toralla i Serradell, on enllaça amb la N-260 i amb la Carretera d'Erinyà, i el final dins de la vila de la Pobla de Segur, al cap de 6 quilòmetres de recorregut. En els seus 6 quilòmetres de recorregut baixa 117,4 m. Discorre pels termes municipals de Conca de Dalt i la Pobla de Segur.

## Referències

* ↑ Carreteres de la Diputació de Lleida
* ↑ L-522, Diputació de Lleida
* ↑ «Transcatalunya: La Pobla de Segur-Sort». Arxivat de l'original el 2017-04-10. [Consulta: 9 abril 2017].

## Enllaços externs

* Institut Cartogràfic de Catalunya
# Austerlitz (pel·lícula de 2016)

Austerlitz és un documental alemany del 2016 escrit i dirigit per Serguí Loznítsia. Es va estrenar fora de competició a la 73a edició del Festival de Cinema de Venècia. Tracta de l'Holocaust observant els visitants dels camps de concentració nazis de Sachsenhausen i Dachau. El títol és una aclucada d'ull a la novel·la Austerlitz de W. G. Sebald.
Austerlitz té una puntuació d'aprovació del 91% al lloc web d'agregador de ressenyes Rotten Tomatoes, basada en 11 crítiques, i una puntuació mitjana de 6,83 sobre 10.

## Referències

* ↑ «'American Anarchist': Venice Review». The Hollywood Reporter, 06-09-2016 [Consulta: 20 octubre 2016].
* 1 2 «Film Review: 'Austerlitz'». Variety, 15-09-2016 [Consulta: 20 octubre 2016].
* ↑ «Sergei Loznitsa's Movie 'Austerlitz' Observes Tourists in Concentration Camps». The New York Times, 31-08-2016 [Consulta: 21 octubre 2016].
* ↑ «Austerlitz (2016)». Rotten Tomatoes.
# Beyla

Beyla és una població de Guinea a uns 80 km al sud-oest de Kérouané.
El 1893 els francesos hi van establir una posició militar on el capità Loyer va desplegar gran activitat, retornant la pau al territori amenaçada per les bandes de sofes de Samori Turé. Durant una sortida a l'entorn de la posició el seu segon, el tinent Lecerf, es va aventurar fins a N'Sapa (a sis dies de marxa al sud-oest) i va ser mort en una escaramussa contra els sofes a la vora d'aquesta vila (15 de març de 1894). L'ajudant Angélidéi va poder transportar el seu cos a Beyla a costa de grans penalitats.
Fou erigida en capital de cercle, quedant situada al nord de la regió militar.

## Referències

* Histoire de la conquête du Soudan français (1878-1899)" pel Tinent Gatelet
# Ca l'Arcís (Bigues)

Ca l'Arcís és una de les masies històriques a Bigues (poble del Vallès). Era al Rieral de Bigues, al peu de la carretera BP-1432, a la zona del poble antic de Bigues on hi havia una certa concentració de masies. Des de mitjan segle XX a l'entorn de Ca l'Arcís s'anà urbanitzant el Rieral, de manera que aquesta masia, que feia de taverna i d'hostal, es va anar convertint en el centre neuràlgic del poble: taverna popular, amb sala de festes i teatre. El 2010 la seva sala d'actes continua essent l'únic local habilitat per a fer teatre existent a Bigues. Tant el bar-restaurant de Ca l'Arcís com la Sala Arcís estan catalogats com a Element d'interès municipal per l'ajuntament de Bigues i Riells.

## Referències

* ↑ Catàleg de Béns de Bigues i Riells al Pla d'ordenació urbanística municipal (POUM)
# Marta Carreras i Espina

Marta Carreras Espina (Barcelona, 28 de febrer de 1975) és una jugadora i entrenadora de rugbi catalana.
Formada al CE INEF Barcelona, jugava en la posició de pilar i va competir durant deu temporades a la màxima competició, entre 1998 i 2008. Entre d'altres èxits, va aconseguir tres campionats d'Espanya i un subcampionat d'Europa de clubs el 2008. Després de la seva retirada, fou entrenadora del mateix club aconseguint dos Copes de la Reina. Fou internacional amb la selecció espanyola de rugbi en setze ocasions, amb el qual es proclamà campiona d'Europa el 2003

## Palmarès
### Com a jugadora

* 6 Campionat de Catalunya de rugbi femení: 2002-03, 2003-04, 2004-05, 2005-06, 2006-07, 2007-08
* 3 Campionat d'Espanya de Rugbi femení: 2004-05, 2005-06, 2006-07
* 1 medalla d'or al Campionat d'Europa de rugbi femení: 2003

### Com a entrenadora

* 2 Campionat de Catalunya de rugbi femení: 2008-09, 2009-10
* 2 Campionat d'Espanya de Rugbi femení: 2008-09, 2009-10

## Referències

* ↑ «Marta Carreras i Espina». Enciclopèdia de l'esport català. Barcelona: Grup Enciclopèdia Catalana.
* ↑ García, Gregorio. «El INEF Barcelona plantó cara al Montpellier francés en la ida de la final del Europeo femenino - Marca.com». Marca, 23-12-2007. [Consulta: 8 desembre 2019].
# Fengxian

«Fengxian» té aquests significats:
* Districte Fengxian (奉贤区), Xangai
* Comtat Feng (Jiangsu) (丰县), de vegades romanitzat com Fengxian
* Comtat Feng (Shaanxi) (凤县), de vegades romanitzat com Fengxian
* Lü Bu (mort el 198 EC), nom estilitzat Fengxian, general militar del període tardà de la Dinastia Han Oriental
# Pasícrates de Solos

Pasícrates (en grec antic: Πασικράτης) va ser un príncep o rei de la ciutat de Solos, a Xipre, un dels que es van sotmetre a Alexandre el Gran i que va anar en persona a trobar al rei macedoni a Tir l'any 331 aC. En aquest encontre va prendre part en els festivals que es van celebrar amb gran magnificència, segons diu Plutarc.
El seu fill Nícocles va acompanyar al rei durant les seves campanyes asiàtiques, explica Flavi Arrià. El va succeir Eunost probablement abans del 315 aC.

## Referències

* ↑ Smith, William (ed.). «Pasicrates». A Dictionary of Greek and Roman biography and mythology. [Consulta: 3 desembre 2023].
# Passacamins

El passacamins, centinòdia, herba de cent nusos o meligó (Polygonum aviculare) és una espècie silvestre de planta del gènere Polygonum.
És una planta anual que de vegades creix erecta i d'altres prostrada (aplicada a terra). Fa de 10 a 80 cm de llargada. Les fulles són lanceolades i presenten a la base una membrana (anomenada òcrea). Les flors apareixen a les aixelles de les fulles i són blanques o rosades. El fruit és un aqueni triangular.
Es troba a gran part del món i a tota la península Ibèrica. A les Balears hi creixen les subespècies bellardii, microspermum i aviculare. Es tracta d'una planta ruderal és a dir, que normalment es troba a les vores de camins, terrenys remoguts i calcigats o camps de conreu rics en nitrogen. Acostuma a germinar a la primavera i està florida gran part de l'any, de març a novembre. És considerada com a mala herba tot i que és comestible.

## Subespècies

* Polygonum aviculare subsp. aviculare
* Polygonum aviculare subsp. depressum (Meisn.) Arcang.
* Polygonum aviculare subsp. rurivagum (Jord. ex Boreau) Berher in Louis
# L-Alfa Glicerilfosforilcolina

L-Alfa Glicerilfosforilcolina (Alfa GPC, alfoscerat de colina) és un compost químic natural de colina que es troba al cervell i la llet. També és un precursor parasimpatomimètic de l'acetilcolina el qual pot tenir un potencial en el tractament de la malaltia d'Alzheimer i es fa servir com supement dietètic nootròpic per incrementar la memòria i la cognició.
L'alfa GPC ràpidament allibera colina al cervell i és un precursor biosintètic del neurotransmissor acetilcolina.L'alfa GPC deriva de la lecitina de la soia altament purificada.
Les dosis que s'administren comunament són de 300-1,200 mg diaris.

## Referències

* ↑ De Jesus Moreno Moreno M «Cognitive improvement in mild to moderate Alzheimer's dementia after treatment with the acetylcholine precursor choline alfoscerate: a multicenter, double-blind, randomized, placebo-controlled trial». Clin Ther, 25, 1, gener 2003, pàg. 178–93. DOI: 10.1016/S0149-2918(03)90023-3. PMID: 12637119.
* ↑ Parnetti, Lucilla [et al]. «Cholinergic precursors in the treatment of cognitive impairment of vascular origin: Ineffective approaches or need for re-evaluation?». Journal of the Neurological Sciences, 257, 1–2, 2007, pàg. 264–9. DOI: 10.1016/j.jns.2007.01.043. PMID: 17331541.
# Austerlitz (Nova York)

* Per a altres significats, vegeu «Austerlitz (desambiguació)».
Austerlitz és un població situada al comtat de Columbia a l'estat nord-americà de Nova York. L'any 2000 tenia 1453 habitants i una densitat poblacional de 11,5 persones per km².

## Geografia

Austerlitz està situada a les coordenades:42° 19′ 13″ N, 73° 31′ 16″ O﻿ / ﻿42.32028°N,73.52111°O﻿ / 42.32028; -73.52111.

## Demografia

Segons l'Oficina del Cens en 2000 els ingressos mitjans per llar en la localitat eren de $51,369, i els ingressos mitjans per família eren $56,771. Els homes tenien uns ingressos mitjans de $44,531 enfront dels $37,188 per a les dones. La renda per capita per a la localitat era de $38,054. Al voltant del 5.6% de la població estaven per sota del llindar de pobresa.

## Referències

* ↑ «U.S. Gazetteer: Cens de 2010 »(en anglès). Oficina del Cens dels Estats Units. 16 de febrer de 2011. Consultat el 2 de maig de 2013.
# Borja García Menéndez

Borja García Menéndez (València, 15 de desembre de 1982) és un pilot d'automobilisme valencià. Va ser campió de Fórmula 3 el 2004, subcampió de les World Series by Renault de 2006 i vencedor del Campionat d'Espanya de velocitat en circuit - Turisme.

## Referències

* ↑ «Borja García probará un Toyota de Fórmula 1» (en castellà). As, 27-01-2005. [Consulta: 5 juny 2022].
* ↑ «Borja García se proclama campeón de España de Turismos» (en castellà). As, 14-10-2019. [Consulta: 5 juny 2022].
* ↑ «Borja García campeón del CET» (en castellà). Infomotor. [Consulta: 5 juny 2022].
# Calafat

* Per a altres significats, vegeu «Circuit de Calafat».
* Per a altres significats, vegeu «Calafat (Romania)».
Calafat és un nucli de població del municipi de l'Ametlla de Mar, al Baix Ebre. Està format per una immensa urbanització moderna, sorgida on antigament hi va haver un taller per la construcció de vaixells de pesca. La urbanització limita amb el terme municipal de Vandellós i l'Hospitalet de l'Infant i compta amb un port esportiu.

## Referències

* ↑ «Calafat». Gran Enciclopèdia Catalana. Barcelona: Grup Enciclopèdia Catalana.